
Cauţi fericirea? Opreşte- te şi ea îţi va fi dăruită! 
Vrei să înveţi să ierţi? Începe prin a cere iertare. 
Vrei să te regăsești? Oglindeşte-te în celălalt. 


Intr-o epocă a dezbinării, Părintele Francisc Doboș și Părintele 
Constantin Necula ne invită să privim dincolo de diferentele care ne 
despart și să redescoperim cât de multă nevoie avem unii de altii 


pentru a reuși să ne vindecăm rănile și să ne împăcăm cu noi înşine. 


Cei doi oferă răspunsuri la întrebările care ne macină pe fiecare 
dintre noi, despre împăcarea cutrecutul, dar și despreviitorul copiilor 


noștri, despre viața veșnică, dar și despre clipa noastră de aici și de 


acum. Cu fiecare întrebare, suntem invitați să mai facem un pas pe 


drumul spre împăcarea cu sine, un drum dificil pe care nu trebuie să îl 


parcurgem singuri, ci însoțiți de semenii noștri și de Dumnezeu. 


„Trăim o criză de umanitate adevărată. Și de speranță. Avem nevoie 
de mult mai puţin pentru a fi fericiţi. Pentru fericirea noastră, nu 
cantitatea este elementul, ci intensitatea trăirilor și a profunzimii 


relațiilor noastre.” - Francisc Dobos 


„Ne pierdem adesea, dacă nu mereul Și nu doar pe noi, ci și 
răbdarea, cumpătul, încrederea, iubirea, speranța. Avem nevoie 
întotdeauna să constientizăm că suntem în barca Celui care nu ne 


lasă să ne scufundăm._ - Constantin Necula 

= Tmpacă -le cu line ipsuli si va fi în pace 


cu line si cerul, si pământul. i 


Sfântul Isaac Sirul 


În existenţa fiecăruia dintre noi există momente de 
cumpănă, de mari încercări, pe care le-am trece mai uşor 
dacă am avea pace interioară şi un sprijin sufletesc. Cu 
atât mai mult în lumea de astăzi, în care provocările sunt 
la tot pasul şi ritmul ei nu ne dă prea mare răgaz. Cum 
putem să ne regăsim pe noi înşine și cum să facem să 
ne picurăm în suflet liniştea de care avem atâta nevoie? 
Rănile noastre sufleteşti, în loc să ne înțelepţească, ne 
fac adesea să rănim la rândul nostru, uitând că nu e 
nevoie decât de puţină iubire pentru a schimba totul. Să 
ne iubim pe noi înşine ca să-i iubim pe ceilalţi. Împăcaţi 
cu noi, rezistăm mai bine loviturilor sorții şi devenim 
sprijin de nădejde pentru ceilalţi. Şi împăcarea aceasta 
vine prin graţia lui Dumnezeu, El este cel care ne oferă 
aceste mari daruri care sunt iubirea, împăcarea, fericirea 
cu noi înşine. 


În paginile care urmează, vă invităm să aflaţi 
răspunsuri la întrebări care ne frământă pe noi toţi 
astăzi, răspunsuri oferite cu multă bunăvoință de către 
doi mari Părinţi spirituali şi Duhovnici. Dialogul se va 
concentra pe câteva teme şi subteme de discuţie, care îşi 
propun să vă ofere o cale de a ajunge la această împăcare 
cu sine şi de a vă găsi echilibrul în viaţă. 


IMPĂCAREA 
CU TRECUTUL 


„Adevăr vă spun, dacă nu vă veți întoarce și nu 
veți deveni asemenea copiilor. nu veți intra în 
împărăţia cerurilor.” 


(Matei 18:3) 


REGĂSIREA COPILĂRIEI 


Părintele Francisc Doboş 


Este rostită într-un context această frază, pentru 
că întrebarea principală este: „Cine este cel mai mare?” 
Preocuparea oamenilor, dintotdeauna, este aceea de a 
conta. Să avem greutate, să existăm în faţa celorlalţi, să 
fum mari, puternici, importanţi. Din fericire, Dumnezeu 
ne dă peste cap toate concepțiile și ne spune fraza asta, 
pe care o găsim în Capitolul 18 din Sfânta Evanghelie 
după Matei, deci, nu la început. Cristos i-a învăţat asta 
pe ucenici, aceştia având, la rândul lor, mentalitatea 
lumii din care făceau parte: „Cine este cel mai mare?” Iar 
Cristos le spune exact această frază. Începe cu: „Dacă nu 
vă veţi întoarce” — asta e condiţia de bază, trebuie să ne 
întoarcem! lar „a ne întoarce” înseamnă a ne converti. 
„Dacă nu vă veţi întoarce și nu veți deveni asemenea 
copiilor, nu veţi intra în împărăţia cerurilor.” Ce înseamnă 
lucrul acesta? Că un copil are nevoie de tot. Că un copil 
nu a dobândit nimic în viaţă, el se află în situaţia în care 
primeşte totul. Să ne întoarcem şi să devenim asemenea 
copiilor? Iată, este vorba despre convertirea omului care 

„nu a dobândit nimic exclusiv prin puterea lui. Pentru că 
ajungem să credem că ne-am construit o familie, o casă, 
un cont şi că le-am dobândit doar noi, de unii singuri. 
Noi ne transformăm în Dumnezeul propriei noastre vieţi, 
ceea ce înseamnă idolatrie! N-o vom spune niciodată, 
dar, practic, aşa se întâmplă. Pentru fericire şi pentru 
plinătate, Cristos ne îndeamnă să ne întoarcem la copilul 
care primeşte totul. Atunci când înțelegem că primim 
totul, chiar dacă o facem cu ajutorul calităților noastre, cu 
talanţii' şi cu talentul nostru, darul este al lui Dumnezeu. 
Pentru că nu am inventat noi nici viaţa, nici respiraţia, 
nici iubirea, ci pe toate le primim de la El. E vorba despre 
invitaţia să primim, şi nu să obținem sau să posedăm. Asta 
inseamnă fericire şi vulnerabilitate. Fericirea prin vulne- 
rabilitate. Vulnerabilitatea copilului, care poate fi refuzat, 
rănit. Evident, facem mofturi asemenea oricărui copil, 
însă Cristos ne îndeamnă să trăim din relaţie. Copilul 
este relație, este aşteptare, pretenţie, oarecum, dar care 
trăieşte din aşteptare. Întotdeauna, viaţa, darurile vin de 
la părinţi. Din afara noastră. 


Orice copil face mofturi, mai ales când creşte şi 
simte prezenţa propriei vieţi. Gândind din acest punct 
de vedere: „Dacă nu vă veţi întoarce şi nu veţi deveni ca 
pruncii, asemenea copiilor, nu veţi intra în împărăţia 
cerurilor!”, observăm că acesta nu este îndemnul de a ne 
întoarce la starea copilului care face mofturi, nu la asta se 
referă Mântuitorul. A fi inocent nu din punct de vedere 
moral, nu inocenţă ca lipsă a păcatului, ci inocenţă ca o 
nevoie de tot. Nevoia de a primi nu în accepţiune morală, 
ci în cea existenţială. Nu a avea, ci a fi. Este relaţional totul. 
Este, de fapt, relaţia omului cu Dumnezeu. Cristos l-a pus 
pe copil în centru și l-a dat drept exemplu. Copilul are 
nevoie de tot. Omul, la fel, are nevoie de tot. Lupta noastră 
de a fi cei mai mari, de a urca trepte devine o competiţie, o 


1  Calităţi personale, conform Pildei Talanţilor (n. red.). 

junglă relaţională cu şarm, cu modalităţi foarte elaborate 
social, diplomatic. În fond, este o luptă de supremație, de 
a restabili acel echilibru valoric, pe care Dumnezeu, din 
start, îl dă peste cap, atunci când Se întrupează. Pentru 
că atunci când Dumnezeu nu caută nicio ierarhie — Se 


întrupează, Se pune la dispoziţie —, El devine precum 


apa care-şi face loc şi nu se supără pe stâncile pe care le 
întâlneşte în cale, atunci când izvorul coboară din munte. 
Dumnezeu Își face loc şi devine viaţă pentru tot. Punând . 
copilul în prim-plan, Dumnezeu nu vrea să evidenţieze 
aspectele morale ale acestuia. Cei care au copii ştiu că ei 
au toate cerinţele, mofturile. Pentru că au nevoie de viaţă. 
Dumnezeu ne pune în faţa faptului, a situaţiei, ne face să 
trăim necesitatea vieţii pe care nu o câştigăm, ci pe care o 
primim din afară. 

Redimensionarea înseamnă convertire. Şi con- 
vertirea nu pleacă doar de la a fi mai bun, ci de la a fi 
mai frumos, care, în termeni biblici, are accepțiunea de 
kallos, din limba greacă. Cristos este păstorul kallos, care 
înseamnă „bun şi frumos”. Această convertire înseamnă 
o întoarcere la frumuseţe, la a putea vedea frumuseţea. 
Putem să vedem răul peste tot prin oraşul nostru, să 
vedem tot ceea ce nu funcţionează. Cine mai are ochi 
să vadă binele care creşte, mai ales în linişte? E important 
să nu devenim factorii de amplificare a fricii celorlalţi, a 


„răutăţii oamenilor; plângându-mă de răutatea celorlalţi, 


eu să vin şi să adaug răutatea mea. Cum facem lucrul 
acesta? Lăsându-ne „vizitaţi” de Dumnezeu şi întorcân- 
du-ne la copilul din noi. Evident, nu este doar un fel de 
dezvoltare personală, un sfat de genul: „Uite, întoarce-te 
la copilul din tine”, ceva psihologic, ci este existenţial, este 
îndumnezeire. Dacă Dumnezeu S-a făcut om, a devenit 
copil şi S-a lăsat în voia braţelor unei femei, a stat la sânul 
unei femei; aceasta este invitaţia ca şi noi să devenim vul- 
nerabili, simpli. Să învăţăm să creştem în umanitate şi în 
dumnezeire. 


Părintele Francisc Doboş şi Părintele Constantin Necula 


Părintele Constantin Necula 


——C 


Recitesc des acest cuvânt al Mântuitorului ŞI 
nu cred că am ajuns la o concluzie finală. Sunt zeci de 
comentarii ale Părinților Bisericii, din Biserica primară 
ori din cea mai aproape de noi. Deseori, am ascultat ori 
citit predici moderne — le savurez pe cele ale Mitropo- 
litului Bartolomeu, de la naşterea căruia s-a împlinit 
pesie un secol acum ceva vreme, le simt ca pe un ecou 
în inimă pe cele ale Mitropolitului Antonie, cel care m-a 
hirotonit întru preot. Îmi revin în minte, mereu, emoţiile 
descoperirii Părintelui Nicolae de la Rohia — mai întâi 
într-un medalion în revista Transilvania şi abia apoi în 
cărţile sale. Şi mi-am adus aminte ce m-a frapat de la 
inceput la acest text şi la cel privind îngăduinţa copiilor 
de a se apropia, de a veni la Hristos: „Lăsaţii copii să vină 
la Mine şi nu-i goniţi!” Uitându-mă la copilăria mea, 
constat că nu era la fel ca cea a părinţilor şi bunicilor mei. 
Ei nu fuseseră copii ca noi. Discrepanţa pare şi mai mare 
între mine şi copiii mei şi, având în vedere modul în care 
evoluează diferenţele acestea, mă văd aproape neputin- 
cios în a identifica modul în care îşi vor trăi copilăria copiii 
copiilor mei. Am citit mult în anii din urmă despre lumea 
care are o istorie a ei, specială, cu privire la educaţie. 
Niciodată o societate nu şi-a închipuit evoluţia diluând 
educaţia sau nefiind atentă la nevoile copiilor. Cred că 
Domnul Hristos privea spre ceva care nu se schimbă în 
pofida schimbărilor de cultură, de situaţie materială ori 
istorică. Putem bănui? Care anume dintre trăsăturile 
copiilor nu se schimbă? 


În primul rând, pare că există un „releu” intern 
care-i face să-şi simtă „neamul”. Copiii nu zâmbesc 
oricui, cum cred unii. Desigur, nu vorbim de râsul forţat 
prin gâdilat ori strâmbat la ei — de care m-am dezobişnuit 
de când cu seria de filme Uite cine cu cine vorbeşte —, 

ci de zâmbetul acela care face o mamă fericită că are 
copilul la sân, pe un tată să-şi privească lumina în liniştea 
ca de rugăciune a casei. Zâmbetul acela care-i calmează 
pe bunici, că nepoţii au venit prea devreme. L-am văzut 
atunci când, într-o vreme, însoțeam mamele tinere şi 
puse la colţ de familiile lor, pentru a încerca întoarce- 
rea lor în casă. Prezentam nepotul ori nepoata bunicilor 
doar aşa, ca să ştie că există, şi păream că părăsesc locul. 
Bunicile, de cele mai multe ori, reacţionau primele, 
căutând să le vadă chipul. Apoi, ei, bunicii, făceau pasul 
în faţă, emoţionaţi de cele mai multe ori. Cu ce anume 
vin încărcaţi copiii de ne educă aşa în duh? Cum de 
reuşesc să ne dăruiască pacea aceasta de neegalat care 
deseori se transformă în furtună şi luminează orizontul 
aşteptării asemenea unei aurore boreale? Aici e cheia 
cuvintelor Domnului. Identificăm în ei un chip care ne 
schimbă propriile existenţe. Devin o propunere de viaţă 
nouă, o provocare. 


În al doilea rând, priviți comportamentul lor. 


_Urmăriţi-i cum se îndrăgostesc şi ei de părinţi. Cum 


câştigă încredere în ei, cum fiecare zi adunată în 
calendar este un plus de „te iubesc, mami!” sau „te 
iubesc, tati!”. Ei privesc ca reciprocitate „avansurile” de 
cucerire ale părinţilor. E fascinant, asta spune Domnul. 
Să devii asemenea pruncilor (copilaşilor, după unele 
traduceri) înseamnă a identifica semnele de iubire emise 
de Dumnezeu şi a te lăsa ghidat de ele. Te ştii nepu- 
tincios, asemenea unui copil care plânge de foame, de 
sete, de durere. Care ştie că sursa siguranţei sale este 
una singură: părinţii. Primii ochi pe care-i privesc şi-i 
cred sunt ai părinţilor. Mirosul mamei şi al tatei e taina 
care ne curge tuturor prin vine, într-un fel pe care chiar 
numai Dumnezeu ştie cum l-a „programat” în timp, 
în ciuda tuturor bruiajelor aşa-zis educative. Şi ne-a 

descoperit-o Fiul Unic al Tatălui, care a venit în mijlocul 
nostru plinind misiunea primită de la El. 


E Să revenim, aşadar, la relaţia dintre copii Şi 
Impărăţia despre care Domnul vorbeşte cu atâta bucurie 
şi cu o convingere care ni s-au transmis şi nouă, şi celor 
dinaintea noastră şi, nădăjduim, şi celor de după noi. 
Exact acest spaţiu de încredere, de siguranţă pe care 
copiii îl caută în zona de siguranţă întrupată de părinţii 
lor, de bunicii lor. De familie, în sensul cel mai intim cu 
putinţă. E un flux de încredere, despre care am amintit, 
dar e mai mult decât asta. Este credinţa care se umple 
de nădejde că au descoperit dragostea. Ori ce alta este 
Impărăţia Cerurilor decât părtăşia cu o dragoste veşnică, 
întrupată şi dăruită fiecăruia dintre noi prin har? 

Copiii cresc, se răzvrătesc şi, de foarte multe OTI, 
uită de orice ajutor acordat de cei care-i iubesc. Seamănă 
cu toţi cei care-s hăituiţi de o straşnică dezorientare 
interioară. Un soi de anarhism în care ei speră să-şi afle 
liniştea. Dar anarhismul acesta este dat de ruperea lor 
din vâna de iubire a familiei. Să ne înțelegem, nu vorbim 
de familiile fracturate patologic prin dezastre legate de 
viață morală, abuzuri ori trădări tocmai ale acestei sigure 
zone de siguranță absolută, în care ar trebui să creştem 
şi din care, în fond, ne extragem forța întreaga viaţă. 
Tot din comportamentul copiilor ştim că ei dau viaţă 
oricărui lucru pe care îl ating. O ciocolată poate fi cel 
mai performant avion, iar o păpuşă poate creşte inima 
unei fetițe până la emoția unei mame adevărate. Aici 
este atacul asupra curăţiei copiilor, când se frământă 
dospeala confuziei în mintea lor şi se hrăneşte o creştere 
falsă, fără valorizarea, în fapt, a sexualităţii lor. 

Domnul Hristos insistă asupra acestui aspect 
pentru că ştie că, dacă rădăcina rămâne vie, şi viaţa 
noastră rămâne vie. Vorbea despre întoarcere, convertire 
ori metanoia unor oameni la fel de ambiţioşi ca noi, 

obsedaţi să mergem numai înainte. Or, ce le spune lor, 
poporului care mărşăluise prin pustie, trecuse Marea 
Roşie şi apoi traversase întreaga Peninsulă Sinai? Că e 
momentul, de fapt, să se oprească dintr-un marş plin 
de legalisme şi fariseisme extrem de păguboase. Să-şi 
redescopere bucuria copiilor la aflarea Dumnezeului 
său, Dumnezeul lui Israel. Pierzând bucuria din căutarea 
lui Dumnezeu, semăna cu un copil pierdut, anarhic, ce-şi 
pierduse simţul relației cu Dumnezeu printr-o paterni- 
tate în care să identifice în El pe Tatăl. De aici măduva de 
învăţătură din Rugăciunea Domnească Tatăl Nostru, de 
aici rostirea Fericirilor. Din încercarea de a le descoperi 
miezul de bucurie în care rodeşte credinţa. Noi, la 2000 
de ani de atunci, studioşi şi siguri că le ştim toate, am 
devenit exact la fel. Nişte copii ieftinite prin aroganță 
ale celor ce-L întâmpinau cu îndoială și dispreţ pe Isus 
Hristos, Fiul lui David, Fiul Tatălui. Or, ceea ce-l face viu 
pe un copil e bucuria lui şi bucuria celor din jur, care 
degajă din bucuria lui. 

Aş îndrăzni un exemplu. De multe ori, auzim 
mame şi taţi cum îi zic copilului: „Fii cuminte.” Eu spun 
des să se ferească de ispita de a-i vedea cuminţi. Așa, 
după cuminţenia închipuită de noi. Cum sesizezi că ai 
copilul bolnav? Îi pier zâmbetul şi bucuria de a se juca. 
E o rană în suflet să vezi zilnic copii care surâd a plecare. 
Știind că boala lor este incurabilă. Că la graniţa aceea de 
neconceput, de fapt, la vârsta copilăriei, părinţii nu-i mai 
pot fi ajutor. Și nici oamenii în alb, medici ori asistente, 
tanti care face mâncare ori curăţenie şi alţii asemenea. 
Toţi îşi dau silinţa şi intuiesc finalul. Atunci, copilul 
devine el sursă de încurajare. E o nebănuită chimie între 
copil și Doamne-Doamne. El, copilul, nu se teme să. 
se întoarcă la Dumnezeu în modul cel mai contondent 
posibil. Odihna de pe chipul unui copil chinuit de boală 
la vremea marii plecări, care este moartea, nu poate fi 

surprinsă de penelul niciunui pictor şi nici de obiectivul 
vreunui aparat. 

Liniştea ce ne-o dorim — cuminţenia lui — este una 
legată parcă mereu de somn şi mâncare. E ŞI liniştea din 
casă, noaptea, atunci când îşi trage sufletul dormind, 
pentru ca, la un moment dat, să izbucnească în smiorcăit 
ori plâns dintr-acela care scoală trei ori patru cvartale de 
cartier. Dar adevărata linişte vine din faptul că el e bine. 
Că ia în greutate, creşte, ca o dospire de trup şi suflet. Or, 
Domnul Hristos ne spune că Împărăţia lui Dumnezeu 
este o astfel de dospire, un organism viu. Chipul copilului 
care creşte îngrijit de cei din jur este imaginea Împărăției 
care creşie şi ne cuprinde. 

Aș mai adăuga un aspect. Nimic nu pare să atingă 
mărinimia Domnului ca durerea copiilor. Învie pe 
fiul văduvei din Nain, învie pe fiica lui Iair, iar femeii 
din părţile Tirului şi Sidonului îi ajută, dezdrăcindu-i 
fiica după cel mai strălucit examen de inteligenţă din 
Evanghelie. La fel, unui tată cu fiu lunatic îi vindecă fiul. 
Cu excepţia văduvei din Nain, probabil icoana cea mai 
autentică a Maicii Sale la vremea Golgotei, ceilalți părinţi 
nu sunt simpli spectatori la revenirea copiilor lor. Sunt 
martori de credință şi iubire, de încredere că iubirea lor 
peniru copii biruie moartea. Strigătul tatălui de durere 
e cheie şi el interpretării versetului ori, dacă vreţi, 
atitudinii Mântuitorului față de copii: „Cred, Doamne, 
ajută necredinţei mele!” În lumea ŞI numai în lumea 
copilăriei există o asemenea sinceritate curată. Să strigi 
ce crezi şi să ceri să ţi se împlinească neputinţa în virtute. 

Părintele Francisc Doboş 


Atunci când o trăim, nu este cea mai frumoasă 
etapă. Pe orice copil întrebi, el vrea să crească mare. Când 
eram copil, în afară de pădurile pe care le cutreieram, 
nu voiam să fiu copil, eu voiam să fiu mare. Pentru că 
îi vedeam pe adulţi, voiam să fiu mare. E nerăbdarea 
specifică fiecărui copil, cred eu, ca să treacă timpul cât 
mai repede. Adultul îşi dă seama mai apoi: „Doamne, 
cât de nesăbuit am fost!” Orice adult vrea să se întoarcă 
la inocenţa copilăriei, când nu-ţi dai seama de toate 
implicaţiile acestei stări de fapt, pentru că primeşti totul : 
atenţie, iubire. Asta pierde adultul: uită să primească 
atenţia, iubirea. Ajunge să le revendice, să le impună, să 
le câştige, să se certe pentru ele, să facă războaie. 

Copilăria este etapa cea mai importantă a vieţii 
pentru adult, pentru că atunci creşte, atunci apar primele 
răni. De fapt, marile probleme ale adulţilor au rădăcini în 
copilărie. Toţi vrem să fim mari, dar Cristos ne cheamă 
întotdeauna să fim fii. Să nu pierdem dimensiunea că 
suntem fii. Până şi un bunic este fiul părinţilor lui, chiar 
dacă aceştia nu mai trăiesc. Să nu pierdem dimensiu- 
nea relațională, să fim asemenea copiilor! Copiii nu s-au 
inventat, s-au născut undeva! Nu putem pretinde viaţa. 


Sunt multe experienţe din copilărie care m-au 
marcat. Ceea ce îmi amintesc acum şi-mi rămân mereu 
imprimate în memorie sunt câteva imagini. Tatăl meu, 

Dumnezeu să-l odihnească, venea de la muncă ŞI, obosit 
fiind, se oprea să se joace cu noi. Nici nu apuca să intre 
bine în casă. Imaginea lui Dumnezeu care Se joacă, 
dar în sensul creativ, creator, nu acela pervertitor, al 
oamenilor, care se joacă unii cu alţii pentru a se domina. 
Tatăl meu care se juca cu noi. Adultul, ca să se joace cu 
un copil, trebuie să „coboare”, să stea în genunchi, să 
stea la acelaşi nivel. Dumnezeu Se pune la dispoziţie și 
ne cheamă să devenim asemenea pruncilor. Asta este 
una dintre imaginile copilăriei, iar cealaltă este cu mama 
mea, când m-a învăţat primele rugăciuni. Pe lângă Înger, 
ingeraşul meu, O rugăciune către îngerul păzitor, şi Adu-ţi 
aminte, către Sfânta Fecioară Maria: „Adu-ţi aminte, o, 
preablândă Fecioară Marie/ Că nu s-a auzit niciodată 
să fi fost părăsit cel ce a alergat sub ocrotirea ta/ Ce 
[i-a cerut ajutorul şi mijlocirea ta. Însufleţit de această 
incredere, alerg la tine, O, Maică, Fecioara fecioarelor!” 
Rugăciunea este mai lungă. Dar era rugăciunea mamei, 
care ajunsese în mintea mea. Până să coboare în sufletul 
meu, până să provoace maturizarea credinţei în mine, 
credinţa adultului, a devenit sunet prin vocea mea. Cum 
creşte Dumnezeu în această lume? Prin laptele mamei, 
prin iubirea şi credinţa ei, care mai apoi, cu timpul, a 
devenit şi credința mea. 

Nu există copil liniştit, din fericire! Iar asta devine 
converiirea adultului. Cea care pretinde cuminţenia. 
Adultul ar trebui să se revadă în ochii propriilor copii, 
dacă-i are, sau bunicii în ochii nepoților, atunci când 
nu mai au răbdare şi vor să-i pună la punct, uitând, din 
cauza anilor, că au fost la fel, dacă nu chiar mai năstruş- 
nici decât ei. Ar fi un antagonism să spui că există copii 
liniștiți. Atunci ar trebui să ne preocupăm, dacă ar fi prea 
liniștiți copiii, nu ar fi un semn prea bun. 

Eu n-am fostun copilliniştit, cel mai mult îmi plăcea 
să fac năzbâtii. Construiam case în miniatură, dând, 

în timpul acesta, toată casa peste cap, cu toate că erau 
doar câţiva pereţi acolo, în Voluntari, unde am crescut. 
Scaune, scăunele, pături, perne — orice cameră devenea 
încăpătoare pentru altă casă ce avea să fie construită. 
De fapt, cred că e dorinţa omului de a-şi construi o casă, 
de a căuta stabilitate. Ţin minte că m-am jucat odată „de-a 
preotul” şi mama m-a certat: „Cu astea nu e de glumă.” 
Nu mi-ar fi trecut niciodată prin gând, în momentele 
alea, să devin preot, dar fac legătura de-abia acum, după 
ani şi ani, cu episoade pe care aproape le-am uitat. Mă 
jucam de-a preotul, distribuiam împărtăşanii — acele 
chipsuri cu chimen —, rupeam din ele, cum se face la noi 
cu ostia, şi ziceam: „Trupul lui Cristos”. lar mama mă 
atenţiona: „Nu se face aşa ceva!” Evident, copilul, prin 
gesturile adultului, creştea de atunci ceea ce sunt astăzi. 
În copilărie, văzând exemple din viaţa de preot, îmi 
spuneam: „Nu vreau niciodată să fiu preot!” Credeam că 
a fi preot e o treabă atât de serioasă, încât te împiedică să 
glumeșşti şi să fii fericit. Iar eu tocmai asta sunt: glumesc 
şi sunt fericit. Ca preot. Deci, se poate. Poate începem să-l 
facem servicii lui Dumnezeu din punctul ăsta de vedere. 
Pare aşa, o formulare anapoda. Asta pentru a spune 
că cei care Îl slujesc pe Dumnezeu, preoți sau familii 
foarte spirituale, de foarte multe ori Îi fac un deserviciu 
lui Dumnezeu. Încercăm să-L încapsulăm în modalităţi 
morale, moralistice şi moralizatoare, ajungem să ţinem 
morală omenirii și să nu mai predicăm un Dumnezeu 
iubitor. Dar care, atenţie, nu este Dumnezeul anilor 
1970-1980: „Make love, not war!”, ci un Dumnezeu 
iubitor, care presupune dimensiunea relaţională. Mă 
întorc la cuvântul-cheie din Evanghelie, Cristos care este 
păstorul cel bun, adică kallos. Bun şi frumos. Mai degrabă 
să traducem: Cristos este păstorul cel frumos, nu cel bun. 
Să nu iasă în evidenţă doar aspectul moral al vieţii. 


Asta trebuie transmis copiilor. 


sd aibă curaj să stea dinaintea 
lui Dumnezeu fără frică. Sincer 
Sad lăsăm deoparte părerile 
noastre despre Dumnezeu și 
sa-i lăsăm să-l zâmbească ȘI sa 
ȘI-L facă prieten. 


Parintele Constantin Necula 

De multe ori, trebuie să fii cuminte, bun, dar să nu 
uităm să fim frumoşi! Frumuseţea vine atunci când tie 
simţi copil. Asta e sfatul meu: nu uitaţi să vă întoarceţi 
şi să deveniți asemenea copiilor — atunci când te simţi 
iubit, eşti fericit. Eşti frumos pentru că exişti, pentru 
că te laşi iubit, nu pentru că te preocupi. Un copil nu 
este preocupat de make-up. Nu vrea să pară în vreun 
fel, nu-l interesează deloc lucrul acesta. Doar adultul 
este preocupat că nu este acceptat. Şi atunci trebuie să 
se retuşeze, să-și facă facelift, nu doar la mașină, ci şi la 


viaţă. Ajungem să trăim un comerţ relațional. De aceea 


avem nevoie de convertirea existenţială, nu doar de cea 
morală, care vine după ce reintrăm în viaţă. 


Dacă ne gândim la alchimie, este vorba de acea 
reconvertire despre care vorbeau hermeticii în trecut, 
doar cu condiţia ca alchimistul să nu fiu eu. Pentru că aici 
este marea ispită dintotdeauna: ca omul să-l ia locul lui 
Dumnezeu. Adică să fie el făuritor şi dătător de viaţă. Ne 
întoarcem de unde am început: „Dacă nu vă veţi întoarce, 
converti şi nu veţi deveni asemenea copiilor, nu veţi intra 
în împărăţia cerurilor!” Orice alchimist care încearcă să 
dea reţeta vieţii, să devină Dumnezeu, să-l ia locul lui 
Dumnezeu, sfârşeşte cu foarte multe reţete, dar într-o 
mare tristeţe. Şi, în fond, nu mai regăsim plinătatea vieţii. 
Pentru că orice alchimist, din orice domeniu, ajunge să 
se propună în locul lui Dumnezeu într-o formă sau alta. 
Şi atunci conştientizăm că Dumnezeu, tocmai pentru a 
fi Dumnezeu, a renunţat la EI, ca să fie ca noi. Intenţia 
face diferenţa. Putem să folosim aceleași instrumente şi 
pentru viaţă, și pentru moarte. 


lar „Fericiţi cei săraci cu duhul, căci a lor este 
Împărăţia Cerurilor” a fost înţeleasă de multă lume literal. 
Chiar cu referire la „ăia prostuţi”, care trebuie să facă 
mult efort ca să înţeleagă. Nu, n-are legătură. Fericiţi cei 
săraci cu duhul pentru că nu pretind, pentru că primesc. 


23 


Părintele Francisc Doboș și Părintele Constantin Necula 


Pentru că nu se bazează pe aroganţa propriilor descope- 
TITI sau pe puterea impusă, ci pe trăirea relaţională, care 
face să crească divinitatea în om. Prin smerenie. 


Părintele Constantin N ecula 


E un truism deja să spui că ai în copilărie o 
etapă din viaţă. Mie îmi pare că ea este o armătură în 
interiorul fiecărei vârste. Că nu există vreme din viaţă în 
care să nu trăiască în noi copilăria, frumoasă ori ba. E 
frumoasă pentru că îţi motivează aşteptarea, îşi hrăneşte 
aştepiarea din maturitatea la care visează. N u întâmplă- 
tor suntem toţi Feţi-Frumoşi şi [lene Cosânzene, luptăm. 
cu monștrii şi-i învingem mereu. Şi, deseori, suntem de 
INICI Ceea ce vrem să ajungem când suntem mari. A fi 
mare în mintea ta, de copil, e o provocare frumoasă. În 
acelaşi timp, copilăria are dezamăgirile ei. Ce-i drept, cu 
ajutor, grabnic trecătoare, la prima vedere. Moartea unei 
gâze ori a căţelului e o dramă de nedescris. O pară uitată 
intr-un păr toamna târziu, zărită de după perdeaua 
camerei încălzite, te poate îngrijora cu nesomn. Ploile 
de vară pot fi dezamăgiri când anulează excursia la care 
te-ai antrenat cu prietenii de la bloc — noi nu aveam 
găști, dar funcţiona o incredibilă construcţie de grup — 
ŞI asta vreme îndelungată. Iar şcoala e când Joc al 
libertăţii, când frustrare. Mi-aduc aminte ce greu mi-era 
primăvara la şcoală, când muream de polita cireşelor. 
Cred că în cireşele acelea erau toate toamnele ŞI verile în 
care mi-am trăit poeziile de mai târziu. | 


Cum a fost copilăria mea? Acum îmi pare fabuloasă. 
Atunci era normală, ţinând de un ritual simplu, corect 
varstei. Am amintiri de la cămin şi grădiniţă, din şcoală 
ŞI liceu, pentru că ele sunt viaţa mea. O viață în care 
nu m-am plictisit o clipă. Nu doar jocul de fotbal sau 

alergatul pur şi simplu — de nebun, cum spuneam —, ci şi 
cititul ori meşteritul la te-miri-ce, joaca de-a militarul ori 
mersul în grup la film și teatru — da, da, eram noi băieţi 
de cartier, dar mergeam des la teatru — ne uneau şi ne 
dăruiau fiecăruia din noi senzaţia că vom fi oameni de 
treabă în viaţă. Nu-mi aduc aminte de răutăţile copiilor 
în vremea aceea. Ce aveam de împărţit o făceam între 
noi, fără arbitri din afară. M-am bătut cu totul de vreo 
două ori la bloc, culmea, de fiecare dată cu cei mai buni 
prieteni ai. mei. Jucam fotbal 100 de ore din 24 şi au 
fost luni întregi în care intram în casă doar să dormim 
noaptea. Nici vorbă de sete, de foame, de oboseală. Între 
blocurile vechi, construite cred prin anii 1945—1947 — 
bunicul dinspre tata, mort pe când tata avea 5 ani, cred, a 
lucrat ca maistru constructor la ele, am aflat noi târziu —, 
rămăseseră două terenuri înverzite, astăzi transformate 
în locuri de joacă şi terenuri foarte sofisticate. Acolo erau 
Maracana şi Tineretului, acolo refăceam în amănunt 
fiecare meci şi eram când Silviu Lung, când Dino Zoff — 
n-am trădat decât foarte rar portăritul şi numai pentru 
poziţia de libero?. Acolo am avut şansa să joc fotbal cu 
Lăcătuş ori Stângaciu, Mandoca ori Văidean. Acolo am 
stat, gură-cască, să-i văd jucându-se cu noi pe Ştefănescu 
ori Benţa. Erau cu noi acolo, iar când îi vedeam strălucind 
în iarbă, ne bucuram ca pentru noi. Ar fi multe, multe de 
spus. Era perioada în care citeam despre Lev Iaşin ori 
despre portarul David, în care i-am cunoscut pe băieţii 
portarului Stere Adamache, mort înecat în Dunăre, după 
ce fusese portar la un Campionat Mondial, cred că în 
1970. Cum te-ai fi putut plictisi? Erau campionate pe 
scări şi blocuri, între blocuri, între străzi, între perimetre 
de cartier. Dar nu așa, cu galerii, cu părinţi pe margine. 
Nu jucam niciodată cu arbitru, aveam încredere unii în 
alții. Abia când am început să joc organizat, la o secţie 


2 Jucător din dispozitivul de apărare, liber de orice marcaj (n. red.). 


Părintele Francisc Doboș și Părintele Constantin Necula 


de copii de pe lângă FCM Braşov, am descoperit faultul, 
înjurătura pe teren ori simulările. Ca portar, vedeam tot. 
Înainte de a descoperi Biserica, lucru pe care i-l datorez 
tatei, am descoperit stadionul, fotbalul şi atmosfera de 
colegialitate din tribune. Mi-e foarte dor de ea uneori. 
Mergeam des la handbal şi tenis, citeam toate ziarele ori 
memoriile sportive, mă bucuram şi muream cu fiecare 
eveniment. 


Cealaltă parte de timp o petreceam în atelierul 
„Frizeria”, unde lucra tata, ori printre coridoarele de 
sticle şi borcane din magazinul unde lucra mama. 
Mândru tare de ei. Toată lumea îi saluta pe stradă. Şi 
nu că glumesc sau era o părere. Cred că şi acum, pentru 
vecini şi oamenii mai în vârstă din cartier, sunt Costeluş al 
Doamnei Florica şi al Domnului Necula. Asta m-a ținut 
aproape de oameni, de nevoile lor reale şi mi-a acordat 
liniştea necesară să nu mă sperii de oameni niciodată. 
Obsedat de armată, citeam deja tot ce însemna carte de 
război, desenam hărți sau organizam bătălii. Cred că aşa 
am început să conduc micul nostru grup de galerie în 
fiecare duminică, mai ales la meciurile stegarilor. Eram 
acolo o singură inimă. Şi aşa eram toată săptămâna, 
7 zile din 7. 

Mi-am adus aminte zilele acestea de celălalt 
laborator de viaţă: staţia de Salvare. Era pe undeva în 
capătul străzii unde copilărisem dintâi, Strada Sitei, 
până să ne mutăm, spre disperarea mea, la bloc. Bunicul 
dinspre mamă era șofer acolo, pe maşina medico-legalu- 
lui, cum se spunea. Ţin minte şi acum că şef de garaj era 
un domn tare simpatic şi de mare ajutor pentru noi în 
vacanțe, când îi împrumuta bunicului maşina lui, o Dacie 
roşie. Îl chema Domnul F ulgoş, faţă de care aveam mare 
respect, noi, copiii, şi pe care îl chemam să împartă cu 
noi câte un suc. Acolo, în spaţiu plin de vaselină şi motor 
încins, am descoperit nişte oameni extrem de talentaţi, 

meşteri buni la toate. Şi pe domnul doctor Moga, medic 
legist, un om al cărui chip mi-a însoţit toată copilăria 
cu prezenţa sa și care, după 1990, când a aflat că n-am 
ajuns medic, ci student la Teologie, i-a spus bunicului: 
„Nicolae, ăsta om hotărât!” Mă pasiona tot. Realmente, 
am senzaţia că se grăbea timpul să cresc. 


Așa că nu am cum spune alta decât... „Unde eşti, 
copilărie, cu setea ta de toate, cu tot?” Printre amintiri 
ce anume încă mă marchează? Mirosul tatei când 
venea de la muncă şi mâinile lui odihnindu-se pe câte 
o carte, glasul mobilizator al mamei și zâmbetul ei de 
azur, cuminţenia neschimbată a surorii mele, glasul 
povestind al bunicilor — primele mele manuale de istorie 
şi catehisme vii —, zgomotul de cartier ca un zumzăit 
continuu şi egal, larma din curtea şcolii ori a liceului. 
Piaţa din cartier, pe care o străbăteam plin de mândrie 
de mână cu tata, cozile la sifon, pâine, apă minerală ori 
te mai miri ce. Toate amintirile sunt de aur. 


Peste toate, iconostasele de oameni din vacanțe, 
despre care am tot vorbit în ultimii ani. Raiul de la Vişeul 
de Jos, adolescenţa aprinsă de visare de la Căţet, undeva 
în Oltenia subcarpatică, nu departe de Roşiile Mariei 
Ciobanu ori de Lădeştiul lui Virgil Ierunca. Poate că pare 
exagerat unui puști de astăzi, dar chiar nu îmi doream 
mai mult şi nici acum nu îmi doresc. Mergeam la mare 
cu părinţii mei — cred că de două sau trei ori în 18 ani —, 
dar important era că ne făceam şi restul concediilor 
împreună, oriunde ar fi fost ele. Tata şi mama s-au îngrijit 
să ne ducă de mici — eu aveam 5 ani — la Putna şi apoi în 
Maramureș. A fost începutul unei aventuri care nu s-a 
încheiat. Nu plecam la drum fără să citim ceva despre 
locul respectiv, iar când veneam acasă, tot ce cumpăram 
de pe la pangare: ori de prin librării despre locurile cu 


3 Masă sau tejghea la care se vând lumânările în biserică (cf. DEX) 
(n. red.). 

pricina ne folosea enorm. Veneau în vizită la noi neamuri 
şi prieteni şi povesteam pe unde am fost, ce am făcut şi 
ce am vizitat. Un soi de Bucuria credinţei, emisiunea 
de care sunt atât de legat astăzi. Sunt mii de amintiri 


de genul acesta. A fost modul mamei şi al tatei dea ne 


educa pentru ţara asta, pentru Morții şi viii ei. Citeam 
impreună cu ei istorie şi poezie, articole importante 
despre lucrurile mari ale trecutului. La Vişeul de Jos, în 
casa mătuşii Maria şi a uncheşului Ion, am citit dintâi 
Biblia, atras fiind de redactarea ei pe versete. 


Când scriu toate acestea, le revăd ca pe un film. E 
incredibil cât de mult se regăsesc toate în tot ce fac acum. 
Uite, mai în glumă mai în serios, când păşteam vacile 
pe plaiurile dintre borcuturi4, la Vişeu, nu bănuiam 
că învăţam zootehnie. Sau, deschizând ochii la modul 
în care îşi lucrau pământul, învăţam agronomie. Dar 
adevărul este că au fost nişte profesori de mâna întâi 
țăranii sfinţi din viaţa mea. Şi acum aud câte o cute5 
crescând ascuţişul câte unei coase, bătute apoi pe fier 
cu ciocanul, ca să muşte din otavă cu grația unei lame 
de spadă de înger. Mereu am crescut la limita aceasta, 
între realitate şi metafora vieţii. Datorez tot copilăriei 
şi celor care m-au lăsat să copilăresc fără să-mi asmută 
simţurile ori orgoliile spre mizerii şi minciuni. Detoxi- 
fierea de care toată lumea vorbeşte astăzi era pe-atunci 
regula principală de odihnă. În timp, niciun hotel nu a 
bătut hambarul cu fân al Maramureşului ori patul din 
tinda casei bătrâne de la Căţet. În grădina din faţa casei 
din Vişeu, urcată mult pe o vale care pentru mine e Raiul, 
erau înmormântați străbunicii, iar acum, mătuşa, sora 
bunicii şi soţul ei. Simt că mă aşteaptă. Din copilărie 
am învăţat că ţin de un neam. Că străbunicul acela şi-a 
pierdut braţul în Primul Război Mondial ŞI că locuiam 


4 Izvoare de apă minerală (n. red.). 


5 Piatră pentru ascuţit coasa (n. red.). 

în toată educatia lor. 

într-una din bucăţile de livadă primite de el de la Regele 
României. Eram în plină istorie. 

Năzbâtii? Nu eram expert. Poate doar pierdutul 
printre blocuri, obicei care o exaspera pe mama. Nu 
aveam iimp de năzbâtii. Ele erau involuntare, că nu mă 
puteam gândi la răutăţi. Băiat de oraş, mai bubuiam de 
Anul Nou cu carbid ori la fotbal mai rupeam un pantof, 
pantaloni ori câte o haină. Mi-era prea ruşine de mama 
şi tata să fac „prostii”. Eram gură mare, cred, dar eram în 
ison cu toţi prietenii şi prietenele mele. Copii vorbăreţi, 
curajoşi, simpatici şi când eram aiuriţi tare. Ne plăcea 
de noi. 


Greutăţi? Să le dea Dumnezeu mamei sănătate 
şi tatei odihnă lină, că au purtat greul pentru noi. Fără 
niciun oftat de săturare. Ci dispuşi, numai ei ştiu cum. 
Nu ne-au rănit o clipă fericirea de copii. Nici nu ne-au 
întreţinut ifose inutile. Lângă ei, mai mereu, bunica 


Ileana, mama mamei pe care, trecând anii, o admir tot 
mai mult şi-L rog pe Dumnezeu să o țină în rai. Acum, 
că scriu, îmi dau seama că, de fapt, mare parte din 
copilăria mea s-a mutat în rai, cu fiecare om care mi-a 
fost copilărie ce s-a stins. ȘI pe care îl aduc fărămiţă 
de miridă pe Sfântul Disc al Proscomidiei, partea de 
pregătire a darurilor pentru Dumnezeiasca Liturghie. 
Poate că acesta este cel mai mare dar pe care mi l-a făcut 
Preoţia. Să-i ţin aproape de Dumnezeu, trecând şi prin 
inima mea, copilul pe care l-au făcut om mare. 


Părintele Francisc Doboş 


Paradoxal, relaţia cu Dumnezeu nu se învaţă la 
şcoală. Religia în şcoală nu este un înlocuitor al hranei 
spirituale pe care doar familia ţi-o poate dărui. Asta ce în- 
seamnă? Că, de multe ori, părinţii deleagă şcolii ceea ce ar 
trebui să facă ei, în materie de credinţă. Eu cum am ajuns 
la biserică? Nu pentru că m-au trimis părinţii, ci pentru 
că am mers eu cu ei. Nu a existat o duminică în viaţa mea 
în care să nu particip la Sfânta Liturghie. Poate doar ca 
adult, când eram între continente, în aeroport. Dar astea 
sunt cazuri excepţionale. Faptul că părinţii mă duceau la 
biserică a contat foarte mult. Asta fost de ajuns pentru 
mine ca să-mi formez obiceiul de a mă duce de două ori 
pe săptămână fără ei, fără a fi împins de la spate. Şi nu 
erau ore de religie atunci. Ora de religie poate să-l facă 
un deserviciu major lui Dumnezeu, dacă încearcă să ţi-L 
bage pe gât. Se creează indigestii spirituale dacă ora de 
religie nu te face să-L îndrăgeşti pe Dumnezeu. Nu mai e 
vorba de ora de religie. E mai mult despre dascăli, despre 
mentori, despre familie, despre relaţii. Altfel, ne învârtim 
doar într-o discuţie sterilă, care nu face un serviciu nici 
copiilor, nici şcolii, nici părinţilor. 


Părintele Francisc Doboş și Părintele Constantin Necula 


E o mare problemă. Nu doar de azi, ci dintotdeauna. 
Cum Îl facem „iubibil” pe Dumnezeu fără să-L oferim, de 
exemplu, de Black Friday? Sau, de fapt, de Black Friday, că 
e Vinerea Neagră sau Vinerea Mare. Cum Îl facem iubibil 
pe Dumnezeu fără să spunem: „Eh, nici nu contează, că 
EI oricum te iubeşte?” Da, El oricum ne iubeşte. Dar dacă 
iubirea aia a Lui infinită nu se răsfrânge în întoarcerea 
mea ca să fiu precum copilul, atunci ar însemna că eu nu 
L-am întâlnit cu adevărat şi că doar Îl ispitesc, zicând: 
„Eh, oricum o să mă iubeşti, lasă, ce-o să-mi faci?” 


| La biserică, încep să vină familii din ce în ce mai 
tinere, împreună cu copiii lor. Pentru că biserica nu este 
pentru acea anticameră dinaintea morții. După ce ne-am 
trăit viaţa, hai să ne căutăm loc de veci, nu doar în cimitir, 
ci şi în Cer. Eu, unul, mă bucur când biserica este zum- 
zăltoare. Și mă opresc să le vorbesc celor în vârstă, care 
incearcă să-i facă pe cei mici să fie cuminţi în timpul 
liturghiilor: „Mai bine să fie aici, să facă zumzet, pentru 
că, alifel, când vor începe să se îmbibe de Dumnezeu?” 
Dacă drojdia spiritualităţii nu coboară acum în inima lor, 
pentru ca mai apoi să înceapă Dumnezeu să picure, la 
o vârstă adultă, după ce au inceput să facă alegeri, pași 
greşiți uneori, care nu mai pot fi remediaţi, va fi mult mai 
greu. Nu este imposibil, pentru că Dumnezeu Îşi face loc 
şi-n ultimele secunde ale vieţii unui om. Niciodată nu e 
târziu. Dar de ce să nu trăiesc fericit, fiind al lui Dumnezeu 
încă de la început? 


Părintele Constantin N ecula 


Dumnezeu nu este prezent în educaţia unui copil 
doar prin orele absolvite prin programă la şcoală. A educa 
inseamnă ceva mai mult de a trimite copilul la şcoală ori 

la şcoli. Din acest punct de vedere, creşterea religioasă 
a copilului are un soi de unicitate. Un copil care iubeşte 
gâzele, de exemplu, când este învăţat corect despre ele, 
este tot în raza de cunoaştere religioasă a lumii. Chiar 
descoperirea modelelor matematice ale lumii, a structuri- 
lor macro- ori micromoleculare, nanotehnologia ori, ştiu 
eu, neuroştiinţa, toate se articulează într-o cunoaştere 
religioasă a lumii, pentru că ne învaţă despre nodurile 
existenţiale prin care ne legăm unii de alţii şi, împreună, 
de Dumnezeu. A fi educat religios înseamnă a înţelege fun- 
damentele morale ale cercetării ştiinţifice, de exemplu. A 
identifica acele limite ale cunoaşterii şi ale ştiinţei dincolo 
de care redevii un acolit al lui Mengele, şi nu un ucenic 
al lui Einstein. Câte dintre plagiatele care au adus locuri 
sus-puse pentru cercetători ieftini ar fi fost evitate dacă 
țineam mai mult la caracter decât la cariere! Or, lucrurile 
acestea se învaţă de mic. Se diferenţiază în mintea unui 
copil de mic binele de rău, urâtul de frumos ori virtutea 
de viciu. Aceste valori se impun prin lege doar când omul 
a fost pierdut printre degete de educaţie. Copilul nu este, 
aşadar, educat religios doar când i se vorbeşte de Doam- 
ne-Doamne ori despre icoane, taine şi prezenţă la biserică. 
Este educat religios şi când i se indică nemurirea, când i se 
cultivă încrederea în oameni ori i se impregnează în suflet 
diferenţa fundamentală între lege şi fărădelege. 


Pe când eram mic, ai mei erau sideraţi când auzeau 
că maturii îi învățau pe cei mici să înjure. Cu cât înjurau, 
cu atât erau aplaudaţi, ba chiar uneori li se dădea să-şi 
înmoaie buzele în paharul cu alcool pe care-l aveau cei mai 
mari la îndemână. De aceea, tata evita prieteniile de pahar 
şi nu mă lăsa, pe sora mea cu atât mai mult, să intrăm 
în case străine sau să cultivăm prietenii cu unii dintre 
„campionii înjurăturilor”. Era strict, dar nu excludea pe 
nimeni. La noi, pe balcon, putea veni orice prieten, cu 
condiţia să nu vorbim prostii. Să nu jignim oamenii de pe 

E o mare problemă. Nu doar de azi, ci dintotdeauna. 
Cum Îl facem „iubibil” pe Dumnezeu fără să-L oferim, de 
exemplu, de Black Friday? Sau, de fapt, de Black Friday, că 
e Vinerea Neagră sau Vinerea Mare. Cum Î] facem iubibil 
pe Dumnezeu fără să spunem: „Eh, nici nu contează, că 
EI oricum te iubeşte?” Da, EI oricum ne iubeşte. Dar dacă 
iubirea aia a Lui infinită nu se răsfrânge în întoarcerea 
mea ca să fiu precum copilul, atunci ar însemna că eu nu 
L-am întâlnit cu adevărat şi că doar Îl ispitesc, zicând: 
„Eh, oricum o să mă iubeşti, lasă, ce-o să-mi faci?” 

La biserică, încep să vină familii din ce în ce mai 
tinere, împreună cu copiii lor. Pentru că biserica nu este 
pentru acea anticameră dinaintea morţii. După ce ne-am 
trăit viaţa, hai să ne căutăm loc de veci, nu doar în cimitir, 
ci şi în Cer. Eu, unul, mă bucur când biserica este zum- 
zăitoare. Şi mă opresc să le vorbesc celor în vârstă, care 
incearcă să-i facă pe cei mici să fie cuminţi în timpul 
liturghiilor: „Mai bine să fie aici, să facă zumzet, pentru 
că, altfel, când vor începe să se îmbibe de Dumnezeu?” 
Dacă drojdia spiritualităţii nu coboară acum în inima lor, 
pentru ca mai apoi să înceapă Dumnezeu să picure, la 
o vârstă adultă, după ce au început să facă alegeri, paşi 
greşiţi uneori, care nu mai pot fi remediați, va fi mult mai 
greu. Nu este imposibil, pentru că Dumnezeu Îşi face loc 
şi-n ultimele secunde ale vieţii unui om. Niciodată nu e 
târziu. Dar de ce să nu trăiesc fericit, fiind al lui Dumnezeu 
încă de la început? 


Părintele Constantin N ecula 


a N N NI N 


Dumnezeu nu este prezent în educaţia unui copil 
doar prin orele absolvite prin programă la şcoală. A educa 
inseamna ceva mai mult de a trimite copilul la şcoală ori 


92 


Împăcarea cu tine însuţi 


la şcoli. Din acest punct de vedere, creşterea religioasă 
a copilului are un soi de unicitate. Un copil care iubeşte 
gâzele, de exemplu, când este învăţat corect despre ele, 
este toi în raza de cunoaştere religioasă a lumii. Chiar 
descoperirea modelelor matematice ale lumii, a structuri- 
lor macro- ori micromoleculare, nanotehnologia ori, ştiu 
eu, neuroştiința, toate se articulează într-o cunoaştere 
religioasă a lumii, pentru că ne învaţă despre nodurile 
existenţiale prin care ne legăm unii de alţii şi, împreună, 
de Dumnezeu. A fi educat religios înseamnă a înţelege fun- 
damentele morale ale cercetării ştiinţifice, de exemplu. A 
identifica acele limite ale cunoaşterii şi ale ştiinţei dincolo 
de care redevii un acolit al lui Mengele, şi nu un ucenic 
al lui Einstein. Câte dintre plagiatele care au adus locuri 
sus-puse pentru cercetători ieftini ar fi fost evitate dacă 
țineam mai mult la caracter decât la cariere! Or, lucrurile 
acestea se învaţă de mic. Se diferenţiază în mintea unui 
copil de mic binele de rău, urâtul de frumos ori virtutea 
de viciu. Aceste valori se impun prin lege doar când omul 
a fost pierdut printre degete de educaţie. Copilul nu este, 
aşadar, educat religios doar când i se vorbeşte de Doam- 
ne-Doamne ori despre icoane, taine şi prezenţă la biserică. 
Este educat religios şi când i se indică nemurirea, când i se 
cultivă încrederea în oameni ori i se impregnează în suflet 
diferenţa fundamentală între lege și fărădelege. 


Pe când eram mic, ai mei erau sideraţi când auzeau 
că maturii îi învățau pe cei mici să înjure. Cu cât înjurau, 
cu atât erau aplaudaţi, ba chiar uneori li se dădea să-şi 
înmoaie buzele în paharul cu alcool pe care-l aveau cei mai 
mari la îndemână. De aceea, tata evita prieteniile de pahar 
şi nu mă lăsa, pe sora mea cu atât mai mult, să intrăm 
în case străine sau să cultivăm prietenii cu unii dintre 
„campionii înjurăturilor”. Era strict, dar nu excludea pe 
nimeni. La noi, pe balcon, putea veni orice prieten, cu 
condiţia să nu vorbim prostii. Să nu jisnim oamenii de pe 

stradă, să nu rănim păsările din grădinile din jur. Oricum, 


pe toată perioada copilăriei, tata a fost cel mai bun prieten, 
iar mama, o profesoară de suflet foarte atentă. Nu cred că 
a topi copilul în emoţii false e o soluţie educaţională. Cum 
nu cred că târârea lui la biserică la porunca anturajului ori 
din ifose duhovniceşti ajută educaţiei sale creştine. Cred 
că un copil creştin are nevoie de rezistenţă la minciună 
şi mizerii. Să le simtă şi să opereze numai cu algoritmii 
adevărului. 

Cred că una dintre pârghiile cele mai bune de 
educare este relaţia familie—şcoală, dar nu bazată pe pre- 
tenţiile absurde ale părinţilor şi pe şicana funcţionari- 
lor educaţionali. Dumnezeu Însuşi ne descoperă refuzul 
idolatrizării Lui şi ne oferă sprijinul Său să fim liberi. Eu 
nu am devenit liber în 1989, ci cu mult înainte. Desco- 
perind cititul, muzica bună — aveam acasă, e funcţional 
încă, un pick-up cât cea mai mare sală de concerte, cu 
sute de simfonii şi concerte, cu piese de teatru şi muzică 
folk, striate toate pe vinilin — şi limba română în toată 
limpezimea ei. Şi pentru că aproape în fiecare duminică 
urcam la bunica din Şchei — mama tatei, mamaia, cum îi 
spuneam noi —, drumul la ea trecea obligatoriu prin curtea 
și cimitirul de la Biserica Sfântul Nicolae. Nimic forţat, 
„nicio temă de parenting, din naturalul situaţiei. Poate că 
nu era Dumnezeu subiect educării noastre, dar era timpul 
după care se conjugau toate în vieţile noastre de copii. 


Apoi, erau drumurile prin pădure, în natură. Nu 
grătarele — erau rare, ca şi carnea —, ci călătoriile spre zone 
pe care le identificam mai înțâi pe hartă. Un Dumnezeu 
care urca pe cărările toamnei până sus, la Piciorul Boului 
ori la Masa Generalului, pe Tâmpa, era mai credibil 
decât orice predică la ora aceea. Către 10 ani, tata m-a 
apropiat de cel mai luminos preot din Braşov, Părintele 
Ștefan Tascianu. O figură remarcabilă, bun predicator 
— nu foarte retoric, asemenea celuilalt Părinte, Işa — şi 

simpatic în modul cel mai cuminte cu putinţă. Era aşa 
de caldă atmosfera lângă astfel de oameni, că nimic nu 0 
putea umbri. Niciun curs şi nicio cateheză nu făceau cât 
dragostea lor. Câtă vreme iubim, copiii noştri nu au nevoie 
de cursuri speciale ori de incisive cruciade de cunoaştere 
a lui Dumnezeu. Am descoperit că şi incisivitatea unor 
părinţi de a-i ţine pe copiii lor departe de Dumnezeu nu 
prea ţine. E în noi, sunt sigur, un pod de diamant care ne 
urcă la Dumnezeu. Poveştile, cântecele frumoase, dansul, 
desenul şi pictura, toate cele legate de exprimarea noastră 
estetică ne ţin aproape de Dumnezeu. De aceea, copiii 
care fac tot acest efort constant suni ca nişte mici HigdLOTI 
prin frumuseţea din ochii lor care înfruntă urâciunea 
lumii. Copiii nu iubeau întunericul în vremea mea. Jucau 
„Omul Negru”, dar acela nu era un joc de durată. Cred 
că iubirea de Lumină e deja un exerciţiu de cunoaştere a 
lui Dumnezeu. Nu cred că e altfel acum. Priviţi în ochii 
copiilor la prima ninsoare sau când văd un pom înflorit. 
Sunt ei departe de Dumnezeu sau noi suntem departe de 
ceea ce le descoperă lor Dumnezeu? Am văzut cum copiii 
îşi pierd încrederea în sine când sunt intoxicaţi cu rugina 
unor flaşnete idolatre legate de încredere în sine, gândire 
laterală, pozitivă... Viaţa nu e scrisă după manuale şi ele nu 
se pot aplica sută la sută. Trăim ce ne dăruieşte Dumnezeu 
din plin şi ceea ce împlinim în colaborare — ca să nu zic 
împreună-lucrare — cu El. Copiii au mereu talentul să 
reducă la absurd eforturile falsei lor educări în încredere 
de sine sau autonomie în libertăţi pe care nu şi le doresc. 
Răsfăţul în care-i aruncăm cu ifose de educatori integra- 
tIVI, obrăznicia pe care le-o confirmăm cu fundamentări 
de scheme învăţate pe de rost de guruşii noii ordini edu- 
caționale, fără să ştim cât riscăm din viitorul lor. Cu copiii 
nu se fac experimente educaţionale. Nu-i putem lăsa fără 
inimi doar pentru că aşa e moda acum. Sau fără lacrimile 
părerii de rău. 


Părintele Francisc Doboș şi Părintele Constantin Necula 


Părintele Francisc Doboş 


Da, peniru că astăzi generaţiile tinere au parte de 
o libertate imensă, pe care nu a avut-o nimeni dintre 
bunicii noştri, părinţii noştri. Avem toate instrumen- 
tele la îndemână, dar pare că avem generaţiile cele mai 
fragile de adolescenţi şi tineri. Mă gândesc şi la modelul 
de familie. Fără să judec de ce şi cum, ci este un simplu 
fapt. In eopilărie, fiind trei băieţi, trei fraţi, a trebuit să 
ne dăm coate, să împărțim aceleaşi lucruri. Iar mama a 
trebuit să dirijeze, să fie arbitru, să ne înveţe ce înseamnă 
să împărțim, să distribuim, să fim atenţi şi la celălalt. Nu 
ni se cuvine totul. În copilărie, atunci când există frati ȘI 
surori în aceeaşi familie, înveţi să ţi se spună „nu”. Ceea 
ce astăzi nu prea mai există. Şi generaţiile de adolescenţi, 
tineri, în studenţie sau la primul Job ajung la primele 
depresii atunci când li se spune „nu“. Depresii severe. 
„Şcoala vieţii” din copilărie, când înveţi să primeşti 
primele refuzuri. Refuzuri care te educă, te aşază, te 
formează şi te modelează. Alte feluri de parenting sunt 
acestea relaționale. Copii care, pentru că au ŞI li se cuvine 
totul, ajung să ducă lipsă de responsabilitate. Atunci când 
parentingul devine doar un fel de rețetă, din cărţi, de la 
psihologi, şi doar ca să nu mai avem parte de restricți- 
ile de care au avut parte bunicii noștri, părinţii noştri, 
nu ne dăm seama că, dând toată libertatea fără respon- 

sabilitate şi fără responsabilizare, tocmai părinţii, cu 
parentingul lor modern, pot risca să-şi nenorocească 
propriii copii. Fără să-şi dea deloc seama. 

De fapt, atunci când ai totul, dar nu te ai pe tine. 
Când ai totul, dar de fapt nu eşti. Pentru că nu putem fi 
decât relaționali. Şi atunci când ai totul, nu te mai inte- 
resează, devii răzgâiat şi nu înveţi să mai împarţi ceea 
ce ai şi ceea ce eşti. Relaţie, nu competiţie. Dumnezeu 
l-a creat pe om după chipul şi asemănarea Lui. Bărbat şi 
femeie. Dumnezeu nu are doar chipul bărbatului, nu are 
doar chipul femeii, ci are chipul amândurora. Noi avem 
chipul lui Dumnezeu, atât bărbat, cât şi femeie. Şi totul 
este relaţional, pentru că bărbatul nu este complet fără 
prezenţa femeii, după cum nici femeia nu este completă 
fără prezenţa bărbatului. Dincolo de orice rană, de orice 
revendicare, de orice mode ideologice care provin uneori 
din multe răni acumulate şi din frică. Toate acestea 
se transformă în ideologii, în supremaţii, în sete de 
dominare, pentru că au existat răni, frustrări din partea 
multor bărbaţi faţă de femei sau invers, pentru că se 
greşeşte tocmai în antropologia relaţională dintre bărbat 
şi femeie. 

Cât despre recomandările pe care le-aş face eu 
unui părinte, ar fi următoarele: 


1. Converteşte frica de la un Dumnezeu-stăpân, care 
doar pedepseşte, la un Dumnezeu care te iubeşte. Este 
baza parentingului biblic. Dumnezeu nu e baubau, ci 
este tată, un tată iubitor. 


Vorbeşte-le despre Dumnezeu așa cum le spui poveşti, 
în sensul de istorisiri. Copiii absorb poveştile. 
Spune-le copiilor de 10 ori că îi iubeşti, preţuieşti, 
apreciezi etc. Abia mai apoi atrage atenţia, corectează, 
dojeneşte. Dojana va fi primită atunci pentru că vine 
de la cine te apreciază mai mult decât te ceartă. 
Adesea, se întâmplă, din păcate, tocmai invers. 

Învaţă-i să vorbească cu Dumnezeu şi despre El. Asta 
te va ajuta întâi de toate pe tine, părinte, abia mai apoi 
pe copil. 

Nu le da ordine, nu le porunci înainte de a le explica şi 
de a face împreună ce le ceri. 


Joacă-te și „pierde” timp cu ei, cât mai mult. 


Vorbeşte-le de obligaţiile şi responsabilităţile lor cu 
gingăşie. Dumnezeu nu este în tunete şi ceartă, ci în 
liniştea profundă. La fel şi relaţiile sănătoase. 

Invaţă-i să împartă, să fie generoși. Mama mea aşa 
m-a învăţat. Dumnezeu m-a învăţat la fel. Dar cred că 


Există zece trepte pentru tot E a învățat-o şi pe mama. 
i e a .. Invaţă să le spui „nu”. Multe familii de azi dau totul şi 
e QUCArea COpiilor: IUDIțI-i imediat copiilor şi nu ştiu să le refuze în mod sănătos 
iubiți-i.. De zece ori. iubiti-i! iuiiuc, Mai apoi, cnd-eresd, ali Var şt să gesițo meze 
| refuzurile şi nu-urile vieţii. Ajută-i de mici să înţeleagă 
că nu totul li se cuvine. 
10. Când devin adolescenţi, învaţă-i să „zboare”. Regulile 
Părintele Constantin Necula şi iubirea primite de mici vor responsabiliza adoles- 
centul care se va răzvrăti inevitabil la un moment dat. 
Iar dacă va pleca, amintirea iubirii de acasă îl va face 
să se întoarcă, și nu amintirea certurilor şi reproşuri- 
lor fără număr. Dumnezeu este gata şi să fie refuzat de 
noi. Aşa că fii părinte iubitor şi răbdător când adoles- 
centul se răzvrăteşte, pentru că doar Iubirea dă viaţă. 


Părintele Constantin Necula 


Nu cred că există un top de sfaturi educaţio- 
nale. Cred că există o educaţie care se acordă integral, 
holistic, cum ne place astăzi să ne exprimăm. Sunt 
ataşat de pedagogia oferită de Mântuitorul Hristos şi 


39 


Părintele Francisc Doboş și Părintele Constantin Necula 


pentru că este una realistă. Nu propune planuri, ci ne 
cere angajament, sacrificiu, muncă serioasă. Nu există 
creştin soft, de aceea cred că nu există nici educaţie pe 
sloganuri şi softuri. De ani întregi asistăm la tot soiul de 
propuneri de educaţie şi de sistem educaţional. Există o 
replică într-un film turcesc intitulat: Ai văzut vreodată 
licurici?, cu Ecem Erkek şi în regia lui Andac Hazne- 
daroglu: „Lămpile emit lumină, dar licuricii luminează!” 
Educaţia pe care o propunem copiilor trebuie să-i 
lumineze. Nu să ne încânte pe noi în cutare sau cutare 
program. Lor trebuie să le placă. Criza actuală a paren- 
tingului este aceea că încearcă să înlocuiască pe părinţi, 
predicatul educării, cu definirea acesteia. Niciun sistem 
din lume nu poate să înlocuiască forţa educaţională pe 
care o dă familia. De aici pericolul dărâmării familiei 
ca atare şi coagularea ei în concepte şi scenarii. Care 
este forma educaţională propusă de Scriptură? În 
primul rând, prin Domnul Hristos ni se aduce aminte 
că suntem copiii unui Dumnezeu viu, Căruia putem să-l 


spunem Tată. Şi nu Tatăl Meu — cum numai El o poate. 


spune —, ci Tatăl Nostru, cum El ne-a îndemnat să o 
spunem. Pedagogia pe care ne-o propune Evanghelia 
esie una care are în vedere un subiect al educaţiei despre 
care nu prea vorbim: copilul meu dinaintea Judecăţii 
lui Hristos. Omul eshatologic. Cel căruia îi pasă de 
Dumnezeu şi de judecata Lui. Omul moral, care refuză 
să fie om de cabană sau omul-town. Există o rigoare 
a acestei forme de parenting? Desigur. Forţa iubirii! 
Creşterea puterii tale ca părinte de a înţelege unde au 
greşit ai tăi — bunici, părinţi, profesori — pentru a nu 
le repeta greşelile şi pentru a întregi lucrurile care par 
fragmentate între tine şi propriii tăi copii. Paternitatea 
și maternitatea noastră nu sunt boli. Aşa le tratează 
oamenii de şiiinţă de care ne tot umplem timpul. E 
ca şi cum am boli, am fi incurabili în boala noastră. 
Evanghelia ne arată că a fi tată şi mamă e un dar, greu 

de purtat, de acord, dar un dar. Şi că Hristos nu ne lasă 
singuri în misiunea asta. El este, de fapt, „nervul optic” 
al vederii a ceea ce ai de intuit în ce priveşte „părinţeala” 
ta ca om. E un bun-simţ care trebuie cultivat. Fără a 
face exces în nimic. Bunul-simţ al generaţiilor noastre 
anterioare care reuşeau să dea oameni adevăraţi ţării. 
Invalidarea ca părinte nu vine din părerile experților, 
mare parte supăraţi pe viaţă şi pe ratările din plan 
personal. Ne creştem copiii după posibilităţi şi trebuie 
să ştiţi că a creşte copii nu înseamnă a investi bani şi 
atât sau a-i umple de cadouri. Am memoria jucăriilor 
primite în toată copilăria. Îmi amintesc, cu putere de 
mit aproape, de gustul ciocolatei de casă cumpărate 
de bunica (da, da, aia de 3,50 lei) sau al îngheţatei vafă 
cu vanilie (cea de 3,75 lei). Strângeam o săptămână 
bani pentru ca în cele din urmă să o primesc, de fapt, 
de la tata sau mama, care apreciau că strângeam banii. 
Ca să nu spun că la întoarcere de la şcoală, când luam 
premiul, tot blocul știa şi se bucura. Era un soi de 
sărbătoare „blocală”! Comunitatea nu era de invidiat 
în bogăţie materială, dar era inepuizabilă, de fapt, în 
bucurie şi drag. Să fi văzut nunțile ori zilele de naştere! 
Sau înmormântările! Ne purtam sarcinile unii altora. 
Ceea ce acum pare de neconceput. Or, parentingul 
înseamnă, de la Marshall McLuhan* încoace, adevărui 
că mediul este comunicare. Dacă izolăm copiii şi-i 
ducem în laboratoare de experienţă pedagogică în care 
predomină interesele de antreprenoriat educaţional şi 
ideea că pentru copii părinţii sunt în stare să cheltuie 
oricât, suntem pierduţi cu totul. Cred că e momentul, ca 
familii şi ţară deopotrivă, să spunem: „Ajunge, ne e dor 
să fim părinţi, şi nu parteneri de educaţie şi sponsori 


6 Herbert Marshall MeLuhan (24 iulie 101i — 31 decembrie 1980), 
filozof canadian şi unul dintre fondatorii studiilor contemporane asu- 
pra mass-mediei (n. red.). 

tăcuţi a tot felul de proiecte care oferă copiilor noşiri 
proiecţii greşite asupra vieţii!” O lume imaginară e 
minunată în lumea gândirii creative, dar a lăsa copiii 
atârnaţi de instrumentarul lipsei de realism devine 
extrem de periculos. 


Pentru a fi părinte, îţi trebuie curaj. Nopțile de 
nesomn, suferinţa copiilor — Dumnezeule, ai da orice, 
ai prefera de o mie de ori moartea decât să sufere ei 
o clipă —, grijile pe care ţi le fac de fiecare dată când 
depăşesc un prag de creştere — cine a păzit creşterea 
dinţilor ori primele litere scrise cu stiloul înțelege ce 
spun — sunt, de fapt, cele mai importante lecţii pe care 


le primim ca să ştim cum să-i creştem. Pentru mine, | 


ioate momentele grele cu copiii mei au fost incredibile 
lecţii, apropieri de Dumnezeu, de oameni, de propriile 
mele limite. Amintiţi-vă de propria viaţă înainte de a 
vă lua după toţi teoreticienii de pripas. ŞI nu divulgaţi 
copiilor tainele din greutăţile care vă încearcă. ȘI aşa 
ei prind din zbor tensiunile, minciunile, gustă din plin 
sărăcia ori neatenţia noastră. Nu le construiți castele de 
mucava cu inserţii de false lumini. Daţi-le bucuria de a 
fi copiii voştri nu doar în weekend ori printre concedii 
exotice. Nu de exotism au nevoie, ci de „părintismul” 
vostru. 


Există zece trepte pentru educarea copiilor: 
iubiţi-i, iubiţi-i... De zece ori: iubiţi-i! 


COPII ŞI PĂRINŢI 

Moda aceasta de a căuta în trecut explicaţiile pentru 
neîmplinirea, frustrarea şi nefericirea actuală nu mă ajută 
să cresc. Fiecare dintre noi poate să facă sportul acesta, 
să dea vina pe familia şi pe trecutul său. Și să aibă şi 
dreptate. Dar dreptatea fără iubire, fără memorie îngă- 
duitoare, ucide. Ucide relaţia cu trecutul, cu familia, mă 
ucide pe mine astăzi. Noi, creştinii, nu facem altceva seca 
o memorie. Sfânta Liturghie nu este decât o memorie. 
A unei morţi. Care nu a rămas moarte, cl care a devenit 
înviere. De câte ori spunem noi: „Vreau să uit. 2 Mai ales 
aspectele rele. Din fericire sau din nefericire — depinde 
pentru cine sau care este fundalul sufletesc al fiecăruia. 
Eu spun însă aşa: din fericire, nu uitâm nimic. Pentru 
mulţi, asta se transformă în frustrare, dar pentru cel care 
au credinţă ce devine înviere, suferinţa se transformă în 
memorialul care devine fericire. Ceea ce facem la liturghie 

De multe ori, trebuie să fii 
cuminte, bun, dar să nu uităm 
sa fim frumoşi! Frumusețea 
vine atunci câna te simți COPil. 
Asta e sfatul meu: nu uitaţi 

sa va întoarceți și să deveniți 
asemenea copiilor — atunci 
CANA te simți iubit, eşti fericit. Ești 
'rumos pentru Că exiști, pentru 
cd te lași iubit, nu pentru că te 
preocupl. 


Parintele Francisc Doboş 

este să ne amintim de fiecare dată că Dumnezeu a murit 
pentru noi. Şi noi avem de fiecare dată, în orice biserică 
şi-n casele noastre, un crucifix. Pe mulți îi arde, pe alţii îi 
înflăcărează. E vorba despre o moarte din iubire. 

Întorcându-ne la vina pe care o dăm pe părinţi, pe 
trecut, pe sistem educativ, pe politicieni, ce contează, care 
au fost elementele de care eu nu am fost responsabil? Nu 
am putut să aleg nici părinţii, nici societatea, nici ţara, 
nu m-a întrebai nimeni unde vreau să mă nasc și când. 
Pentru că viaţa este un dar. Ce fac cu acest dar oferit de 
Dumnezeu prin părinții mei simpli? Atât s-a putut, şi este 
perfect, nu le caut lor vinovăţii reale sau închipuite. Pot 
doar să-i iubesc, să-i preţuiesc. Eu, deșteptul de astăzi, 
cu multă şcoală, cu multe lecturi, nu voi putea şi nu voi 
permite vreodată să nu înţeleg „geografia”, dezvolta- 
rea şi generozitatea de care au dat dovadă părinţii mei. 
Cu limitele lor. Oameni simpli, de la ţară, care mi L-au 
dăruit pe Dumnezeu şi viaţa, aşa cum au înţeles-o ei. 
Astăzi nu fac altceva decât să am memoria relaţiei mele 
cu Dumnezeu prin părinții mei. Fiecare dintre noi, oricâte 
răni sau neîmpliniri ar avea din copilărie, dacă a fost 
bruscat, frustrat, certat, atunci când se întoarce şi devine 
asemenea copiilor, „mântuie” trecutul său. Memoria va 
deveni o memorie care să mântuiască, şi nu să osândească. 
În felul acesta mântuiesc şi neputinţele părinţilor mei, 
pentru că devin iubire pe care nu o inventez eu, ci pe care 
o primesc din partea lui Dumnezeu. Lumea noastră ar fi 
un paradis atunci când am ajunge să conştientizăm lucrul 
acesta. Dacă toţi adulţii de astăzi ar ajunge să „mântuiască” 
propriul trecut, nu am face parenting deşănţat cu copiii, 
dându-le libertatea totală. Le ai pe toate, dar nu te ai pe 
tine şi nu ești într-o relaţie sănătoasă cu propria viaţă, cu 
propria familie și cu Dumnezeu. 

Trăim într-o societate defazată față de biologie. 
Peniru că vrem să fim mari, autonomi, să avem job, 
să avem casă şi, mai apoi, familie. Şi când ne hotărâm 

să avem familie, biologia spune că a cam trecut timpul ei. 
Asta nu înseamnă că e Dumnezeu pe dos, ci că modelele 
noastre sociale, culturale, de foarte multe ori, nu mai 
țin cont de ceea ce a creat Dumnezeu. ȘI atunci ajunge 
omul, prin inginerie genetică, în laborator, în eprubetă, 
să creeze el copilul. Pentru că sunt ani în care trebuie să 
ne construim un job, să facem vacanțe... Mai apoi, copilul 
devine un produs, şi nu un rod. Ceva de bifat de pe listă. 
Nu judec pe nimeni, nu mi-aş permite vreodată. Dar 
acestea suni faptele, care ne poziţionează într-o lume care 
se stinge nu doar din lipsă de iubire, de înţelegere şi de 
empatie, ci din lipsă de credinţă şi speranţă. Vrem copii 
care să fie performanţi, nu mai vrem copii după chipul şi 
asemănarea lui Dumnezeu, ci după chipul şi asemănarea 
propriilor noastre aşteptări. Şi asta frustrează foarte 
mult. Şi pe copil, dar şi pe părinţi. Copiii nu mai au timp 
să trăiască, trebuie doar să performeze pentru adulți. Nu 


să trăiască pentru ei. Să piardă viaţa ca să o câştige. Să | 


Joace ţurca, să facă ceva. Înregimentarea copilăriei. 


Părintele Constantin Necula 


Cred că e un cui al lui Pepelea înfipt în mintea 
noastră, grăbită, prea grăbită pentru explicaţii de către 
experţii în explicaţii soft, care să ne aline mareea de 
neliniște din interior. Omul este fiinţă educabilă, or, dacă 
acceptăm Evanghelia, este chipul lui Dumnezeu, adică 
poartă în el şi posibilitatea îndreptării, smeririi. Noi, 
astăzi, suntem educați să ne îngâmfăm cu toate cele, să 
credem în trepidaţiile căderilor din sens mai mult decât 
în bătaia inimii noastre. Nu părinţii sunt de vină pentru 
rateurile noastre, ci propria demisie din curajul luptei. 
Ni s-a dat la îndemână soluţia simplă. Dacă unul dintre 
părinți bea, e clar că şi tu o să faci la fel. Fals. Sprijinit de o 

educaţie corectă, nimeni nu reia cercul vicios ori prăpastia 
de rău din care urlă în sângele lui câinii frustrării şi neim- 
plinirii. Vin câte unii la terapeuţi şi le povestesc toate 
scenariile prin care ei încearcă să fugă, să iasă din cercul 
propriei culpe. Se nasc, an de an, noi taxonomii ale ştiinţei 
care să învinuiască pe oricine, mai puţin pe cel care a 
refuzat munca cu sine. Rezultatul? O lume în derivă, care 
işi linge false răni, iar pe cele autentice nu şi le asumă. Nu 
spun că fractura de suflet la care sunt supuși unii dintre 
noi nu e reală, Doamne fereşte. Dar exagerăm, ideologi- 
zăm suferinţa şi-i dăm nume de boală. Bolnavul, obosit de 
atâta efort de a-şi identifica boala, se întinde pe coridoa- 
rele sălilor de aşteptare şi cade în depresie, în melancolia 
neagră a unor culpe. Sunt convins că unele dintre ele 
sunt reale. Analizele nu folosesc la nimic dacă, citite de 
un specialist, acesta nu oferă şi tratamentul adecvat, 
dacă el există. Pentru că trebuie să înţelegem. Avem boli 
ale sufletului care nu ţin de ceilalţi, ci de noi şi numai 
de noi. Acestea trebuie să fie identificate şi vindecate, 
uneori cu eforturi mari, pentru a elibera de sub crustă 
celelalte răni. Fără o primenire permanentă, orice izvor 
se colmatează. Înţepenirea în acuza celorlalţi este una 
din marile decăderi ale omului modern. Ca în Al Doilea 
Război Mondial, când toţi dădeau vina pe Hitler pentru 
toată nebunia Germaniei. Nu, nu merge aşa. Îndrăznesc şi 
să spun că a învinovăţi părinţii pentru toate scăderile tale 
eotară de educaţie sentimentală, o lipsă de cordialitate cu 
tine. Vorbim acum de oameni care raţionează, meditează, 
asupra acestor lucruri. Mulţi nu cred că o fac şi pentru că 
nu se leagă nicicum în mintea lor existenţa unui adânc de 
frică ori disperanta violenţă de lucrurile petrecute în vieţile 
lor. Deseori, ascultându-i pe cei veniţi la spovedanie ori 
Ja terapie, descopăr, încurcat, că până astăzi ei nu înţeleg 
că au crescut, că au trecut zeci de ani de la lucrurile prin 
care îşi recuză vina. Mulţi dintre actanţii vieţii lor dintâi 
sunt morţi, dincolo de faptul că de mulţi nici nu-şi mai 

aduc aminte cum îi chema. Îi știu doar vinovaţi. Este valul 
de deculpabilizare suficient ca să țe ierți şi să mergi mai 
departe? Nu ştiu. Dar nu pare atât de simplu. 


Desigur că te menţii într-un spaţiu de rană când: 


mereu te războieşti cu părinţii pentru răni — unele, 
desigur, reale, dar ai fi făcut-o oricum. Răni ca lipsa averii 
ori a unui orizont de împlinire, nesprijinirea în nu-ştiu-ce 
proiect ori prea-sprijinirea în alte proiecte — recunoaştem 
toţi că se poate tâmpi omul şi din prea mult bine — şi atunci 
deruta e maximă. A căuta culpa numai la ei este nebunie. 
Uneori, poţi să creşti doar dacă înfrunţi — zice un vechi 
proverb persan — sau dacă te infrunţi, aş zice. Personal, 
merg pe mâna Bisericii. La spovedit, Părintele nu te 
întreabă ce au făcut alții sau mersul lumii, ci cum tu, ca 
persoană, ai luptat cu patima ta, cu „soarta” ta, ca să nu fie 
copie fidelă a sorții celor care ți-au greşit. Nu de puţine ori, 
descoperi copii din familii bune eşuând şi copii din familii 
eşuate biruind. Principiul rămâne fundamental duhovni- 
„cesc. Când iei pe Dumnezeu-lertare de partea ia, biruieşti. 
Am surprins de nenumărate ori gândurile oamenilor din 
Jur scuzându-şi greşeala, dar foarte rar asumându-şi-o, 
dorindu-și să nu o mai repeie. Socotesc validată în timp 
și în experienţă soluţia prin care spovedania nu vine doar 
cu identificarea „bubei” din suflet, ci şi cu iertarea ei, când 
pricinuieşte depărtare de Dumnezeu. 


E interesant că o astfel de atitudine există ŞI în sens 
opus: părinţi care dau vina pe nerealizarea lor din cauza 
copiilor. Ar fi făcut, ar fi dres ori ar fi supradres dacă nu 
erau ei, copiii. Un transfer de culpă pentru ratări. E un joc 
mult mai periculos decât cel dintâi. Una dintre subgrupele 
celui de-al doilea comportament este acela în care părinţii 
vorbesc în locul copiilor sau îi obligă pe copii să le asume 
părerile. Mi-a spus odată un tip că nu-şi botează copilul 
peniru că vrea să-l lase să aleagă el, liber, ce şi cum. L-am 
întrebat: „Eşti convins că alegând asta nu alegi în locul 
lui?” „Ce vreţi să ziceţi?” mi-a replicat. „Simplu. Fii atent. 


Îi place în băiţă?” „Sigur.” „Deci, nu are frică de sai 
„Deloc, e curajos ca mine”, a răspuns zâmbind. „Fuge e 
la unsul de după baie cu uleiul pentru protecția pielii lui 
de bebeluş?” „Deloc. Asta o fac chiar eu, la încheieturi, 
nu prea tare”... Şi mi-a povestit pe larg cum îl UsIgE. sea 
după baie”, întreb eu, „ce face?” „Mănâncă, e gata de go it 
rezervorul de lapte”, a râs el larg. „Şi de ce nu-l laşi să facă 
toate acestea doar când e mare? Poate că nu-i place apa şi 
nu sunt sigur că uleiul ales de voi e pe gustul, mă rog, pe 
pielea lui. Şi de ce să-i dai lapte? Dă-, ştiu eu, un sendviş 
vegan ori o supă de fistic... Știam că întind coarda, dar 
omul se oprise din zâmbet. „Păi”, zice el, „e în natura lui să 
primească toate acestea.” „De unde ştii, al făcut studii pe 
fiul tău, i-ai aplicat chestionare ori analize de fezabilitate? | 
„Păi nu, Părinte, e aşa cu toţi de când e lumea. „ȘI nu te-ai | 
prins că toate astea sunt antrenameni peniru botez, că 
niciun gest de-ale mele ca preoi nu este altfel decât al tău, 
că apa, untdelemnul sfințit şi Eubaristia - fac fiu al Ia, 
dar şi al Tatălui ceresc? Ori nu-ţi place să îți ştii copilul 
iubit, apărat, în siguranţa dată de gestul cel mare al iubirii 
lui Dumnezeu pentru noi?” „Ei, nu-l aşa, Părinte. „Dar 
cum? Du-te acasă şi stai cu fiul tău de vorbă. Mie mi-ai 
spus prin tot ce mi-ai povestit că nu-i chiar aşa deranjat 
de botez pe cât eşti tu de lipicios de clişeele colegilor din 
jur. Dacă de gura lor şi din lectura ta de pe Google nu-ți 
botezi copilul, să-ţi fie de bine! Dar zi-o așa. Nu-mi spune 
că-i respecţi nu ştiu ce alegeri.” A tăcut. A venit cu el la 
botez. Nu foarte convins. Apoi ne-am revăzut la botezul 
celui de-al doilea fiu şi al celei de-a treia personalități 
bebeluşice din casa lor. Cel mare a fost mâna mea dreaptă 
la botezul celorlalţi doi. Tatăl nu e un tip bisericos, dar 
măcar nu mai îndrugă scuze-clişeu. Nu mai pune în gura 
copiilor lui cerinţe pe care puștii nu le au. Şi am rămas, 
să mă credeţi, foarte buni prieteni. Soția sa, mult mai 
apropiată de Biserică, m-a sprijinit să descopăr alţi colegi 

de-ai lor la fel de convinşi că pot lua astfel de hotărâri ca 


nişte ventriloci, pe seama glasului copilului lor. 


| Ca să închei, învinovăţirea oricui pentru deculpabi- 
lizarea noastră dă bine în manuale. În realitate, e cumplită. 
Rupe familii, le fărâmiţează, seamănă cu răutatea stupidă 
propovăduită de unii preoţi cu aere de guru-magicieni care 
vorbesc de legarea cununiilor, de legături de tot soiul. Noi 
ştim că Hristos care stă de faţă în Taina Spovedaniei face 
mereu minuni. Nu-L opriţi! Din cauza acestei perdele de 
fum de culpabilizare se pierd din vedere adevăratele culpe 
i violuri, bătăi, torturi de tot soiul — ŞI se minimalizează 
vina adevăraţilor vinovaţi. Generalizarea şi minimalizarea 
unor asfel de culpe nu reduc durerea şi nici nu o vindecă. 
De aceea, cred, Biserica îndeamnă pe preot să se pregă- 
tească atent, cu post şi rugăciune, cu propria spovedanie, 
pentru a vedea cu ochii limpezi ce este de făcut. 


Părintele Francisc Dobos 


Pentru a ne împăca cu noi înşine, nu avem nevoie 
doar de noi. Ci de El. O reţetă pe care o gătesc eu, dar cu 
ingredientele Lui. Aici îmi vin în minte de fiecare dată, şi 

Împăcarea cu tine însuți 


le folosesc oricând, cu mare plăcere, cuvintele lui Noica: 
„Nu uita că Dumnezeu te-a trimis pe pământ să-L înlo- 
cuieşti, să dai sensuri, să creezi, să duci începutul Său 
înainte.” Nu voia Noica să-L ispitească pe Dumnezeu, 


“să-l ia locul, nu în cheia asta trebuie înţeles textul, ci să 


ne îndumnezeim, să-L facem pe Dumnezeu să curgă prin 
venele noastre, prin cuvinte, prin atitudini de viaţă. lar 
noi nu avem o problemă doar cu a ne împăca, ci cu a trăi 
fericiţi. Toate cimitirele sunt pline de împăcare. Acolo 
nu mai e loc de orgolii. Acolo totul este împăcat, scris 
legat. Cu m, nu cu n. Din păcate. Învăţăm mai mult din 
greşeli decât din momentele în care am avui succes. Sau 
poate mai repede. Învăţăm din toate. Evident că o ceaşcă 
de cafea fierbinte te trezeşte mai repede dacă o verşi pe 
tine, decât dacă o bei. Mă gândesc la toate momentele 
din trecut, din copilărie, tinereţe, atunci când mă loveam 
de pragul vieţii şi reacţionam cu nervi, dacă nu chiar cu 
clasica înjurătură sau cu părerea foarte tranşantă despre 
mine însumi: „Băi, ce prost eşti!” Doar eu îmi permiteam 
să spun aşa ceva despre mine. Cu timpul, am învăţat 
să dau cu capul de pragul vieţii şi să nu mai am nicio 
reacţie pe moment. Ci să simt cum creşte cucuiul şi să 
învăţ. Să învăţ tihna loviturii primite sau pe care mi-am 
provocat-o din neatenţie. Să învăţ nu doar să fiu atent, 
ci să fiu prudent şi înţelept. E un semn de maturitate, 
de inteligenţă. Şi-n plus, după fiecare lovitură, autolezio- 
nară, din prostie, să nu reacţionez tot prin prostie, ci prin 
autoironie. Aşa de mult am crescut prin autoironie! 
Autoironia mă ajută să fiu asemenea copiilor. 
Pentru că nu încerc să mai creez o imagine despre 
mine, ci mă interesează mai degrabă relaţia cu oamenii, 
cu Dumnezeu, relaţia adevărată, care ţine cont de vul- 
nerabilitate, de slăbiciune, de iertare. Ies din tiparele 
adultului care se burdușeşte, care a făcut lucruri ce 
nu se regăsesc în propria viaţă, care devin doar un 
make-up relaţional. Nu e doar o strategie, ci un drum, 

